Document ID: /roh_data/filtered/fineweb-2-filterrobots_roh.jsonl.gz/7473

Marine Le Pen ha proponì al di da partida dal Front National a Lille da midar il num da la partida en «Rassemblement national». Cun midar il num, vul Le Pen avrir la partida per coaliziuns – quai en vista a las elecziuns per il parlament europeic dal 2019. La basa da la partida decida las proximas emnas davart questa midada da num.
Marine Le Pen resta scheffa da partida
Ultra da quai è Marine Le Pen vegnida confermada sco scheffa da partida. La politicra da 49 onns è stada la suletta candidata per il presidi da la partida da l’extrema dretga. Ella è dapi il 2011 scheffa dal Front National.
Al di da partida han ils commembers plinavant decis da sclauder il fundatur dal Front National e bab da Marine Le Pen, Jean-Marie Le Pen, da la partida. Uschia n’è el betg pli president d’onur da la partida.
RR novitads 17:00